ข้อตกลงสิทธิ์การใช้งานสำหรับผู้ใช้

โปรดทราบ: โปรดอ่านเอกสารนี้ก่อนติดตั้งซอฟต์แวร์ที่ได้รับสิทธิ์การใช้งาน

เอกสารนี้เป็นข้อตกลงลิขสิทธิ์ ("ข้อตกลง") ระหว่างคุณ (ซึ่งเป็นบุคคลหรือเป็นหน่วยงาน) กับ Canon Inc. ซึ่งมีสถานประกอบกิจการตั้งอยู่ที่ 30-2 Shimomaruko 3-chome, Ohta-ku, Tokyo 146-8501, Japan ("Canon") เกี่ยวกับ (i) โปรแกรมซอฟต์แวร์ที่จัดหามาให้คุณพร้อมกับข้อตกลงนี้ รวมถึงคู่มืออิเล็กทรอนิกส์หรือคู่มือออนไลน์ที่เกี่ยวข้อง และการปรับปรุงต่างๆ หากมี (เรียกรวมกันว่า "ซอฟต์แวร์") (ii) ข้อมูลเพิ่มเติมสำหรับซอฟต์แวร์หรือเครื่องพิมพ์ Canon ("เครื่องพิมพ์") หรือสิ่งที่ปรับปรุงของเฟิร์มแวร์สำหรับเครื่องพิมพ์ โดยส่งมาให้ผ่านอินเทอร์เน็ตโดยใช้ซอฟต์แวร์ ("สิ่งปรับปรุงข้อมูล") และ (iii) ข้อความ รูปภาพ กราฟิกและการแทนด้วยภาพแบบอื่นๆ ในรูปแบบดิจิตอล (ไม่รวมซอฟต์แวร์) สำหรับการใช้งานการพิมพ์ของคุณ ซึ่งจัดหามาให้คุณพร้อมกับข้อตกลงนี้หรือจัดหาให้ทางออนไลน์เมื่อใช้ซอฟต์แวร์ และการปรับปรุงต่างๆ หากมี ("ข้อมูลเนื้อหา") ซึ่งต่อไปนี้จะเรียกซอฟต์แวร์ สิ่งปรับปรุงข้อมูลและข้อมูลเนื้อหาแยกกันหรือรวมกันว่า "ซอฟต์แวร์ที่ได้รับสิทธิ์การใช้งาน"

เมื่อคลิกปุ่มที่มาพร้อมกับข้อตกลงนี้จะถือว่าคุณยอมรับข้อตกลงฉบับนี้ หรือมิฉะนั้น เมื่อติดตั้งซอฟต์แวร์ที่ได้รับสิทธิ์การใช้งาน จะถือว่าคุณยอมรับที่จะกระทำตามข้อกำหนดในข้อตกลงนี้  หากคุณไม่ยอมรับตามข้อกำหนดในข้อตกลงนี้ อย่าคลิกปุ่มดังกล่าวและปิดโปรแกรมติดตั้งโดยทันที  เช่นนั้นแล้ว ซอฟต์แวร์ที่ได้รับสิทธิ์การใช้งานจะไม่ถูกติดตั้งและคุณจะไม่มีสิทธิ์ใช้งานซอฟต์แวร์นั้น  คุณตกลงที่จะใช้ซอฟต์แวร์ที่ได้รับสิทธิ์การใช้งานได้เมื่อทำตามข้อกำหนดที่แจ้งไว้ดังต่อไปนี้เท่านั้น

1. กรรมสิทธิ์และลิขสิทธิ์: สิทธิตามกฎหมาย รวมถึงสิทธิที่มีอยู่และผลประโยชน์ทั้งหมดของซอฟต์แวร์ที่ได้รับสิทธิ์การใช้งานนี้เป็นสมบัติของ Canon หรือผู้ได้รับอนุญาตจาก Canon เท่านั้น Canon หรือผู้ได้รับอนุญาตขอสงวนสิทธิ์ในลิขสิทธิ์และทรัพย์สินทางปัญญาใดๆ ในซอฟต์แวร์ที่ได้รับสิทธิ์การใช้งานนี้และสำเนาในภายหลังทั้งหมดไม่ว่าจะอยู่ในรูปแบบใด รวมถึงสิ่งพิมพ์ (ดังที่ให้คำจำกัดความไว้ด้านล่าง) นอกจากที่ระบุไว้เป็นข้อตกลงอื่นอย่างชัดเจน ไม่มีใบอนุญาตหรือสิทธิใดๆ ไม่ว่าโดยชัดเจนหรือการบอกเป็นนัย ที่ Canon และผู้ได้รับอนุญาตจะให้ทรัพย์สินทางปัญญาใดๆ กับคุณ และคุณไม่มีสิทธิ์ปรับปรุง เอาออก หรือลบประกาศเกี่ยวกับลิขสิทธิ์ของ Canon และ/หรือผู้ได้รับอนุญาต ที่ประกอบอยู่ในซอฟต์แวร์ที่ได้รับสิทธิ์การใช้งานนี้รวมทั้งสำเนาใดๆ ในภายหลังทั้งหมด ไม่ว่าในรูปแบบใดก็ตาม

2.ใบอนุญาต:  ใบอนุญาตให้ใช้ซอฟต์แวร์ที่ได้รับสิทธิ์การใช้งานนี้ของคุณ ไม่ใช่สิทธิ์แต่เพียงผู้เดียวในการใช้งานและไม่สามารถโยกย้ายได้:

(1)  คุณได้รับอนุญาตให้ใช้งานซอฟต์แวร์ (คำว่า "ใช้งาน" หมายถึง การติดตั้ง การดำเนินการ หรือการแสดงซอฟต์แวร์นี้) บนเครื่องคอมพิวเตอร์ชนิดต่างๆ ของคุณ  คุณไม่มีสิทธิ์เช่า ให้เช่า ให้อนุญาตอีก ให้ยืม ขาย มอบหมายให้ ขนส่ง และโยกย้ายซอฟต์แวร์นี้

(2)  คุณได้รับอนุญาตให้ใช้สิ่งปรับปรุงข้อมูล (คำว่า "ใช้งาน" หมายถึง การติดตั้ง การดำเนินการ หรือการแสดงผลของสิ่งปรับปรุงข้อมูลนี้) บนเครื่องคอมพิวเตอร์ชนิดต่างๆ หรือเครื่องพิมพ์ของคุณ  คุณไม่มีสิทธิเช่า ให้เช่า ให้อนุญาตอีก ให้ยืม ขาย มอบหมายให้ ขนส่ง และโยกย้ายสิ่งปรับปรุงข้อมูลนี้

(3)  คุณได้รับอนุญาตทำสำเนาและใช้งานข้อมูลเนื้อหา (คำว่า "ใช้งาน" หมายถึง การดาวน์โหลดผ่านอินเทอร์เน็ตโดยใช้การติดตั้งซอฟต์แวร์ การดำเนินการ หรือการแสดงข้อมูลเนื้อหา) บนเครื่องคอมพิวเตอร์ชนิดต่างๆ ของคุณสำหรับการใช้งานส่วนบุคคล  คุณไม่มีสิทธิ์เช่า ให้เช่า ให้อนุญาตอีก ให้ยืม ขาย มอบหมายให้ ขนส่ง และโยกย้ายข้อมูลเนื้อหา  คุณยังได้รับอนุญาตให้พิมพ์ข้อมูลเนื้อหาและใช้ ใช้แล้ว ทำสำเนา ทำสำเนาแล้วและกระจายสิ่งที่พิมพ์ดังกล่าว ("สิ่งพิมพ์") สำหรับการใช้งานที่ไม่ใช่เพื่อการค้า คุณไม่มีสิทธิ์ใช้ ใช้แล้ว ทำสำเนา ทำสำเนาแล้ว หรือกระจายสิ่งพิมพ์สำหรับการใช้งานเพื่อการค้า  Canon ไม่รับผิดชอบกับคุณสำหรับการใช้สิ่งพิมพ์ของคุณ หรือการเรียกร้องและการฟ้องร้องคดีใดๆ ต่อคุณซึ่งเป็นผลมาจากหรือเกี่ยวกับการใช้ข้อมูลเนื้อหาและสิ่งพิมพ์ รวมทั้งหนี้สินหรือค่าใช้จ่ายใดๆ ซึ่งเป็นผลมาจากการเรียกร้อง การสูญเสีย ความเสียหาย การฟ้องร้องคดี  การพิพากษา ค่าการฟ้องร้องและค่าทนายทั้งหมด

(4)  คุณได้รับอนุญาตให้สร้างสำเนาซอฟต์แวร์ที่ได้รับสิทธิ์การใช้งานไว้จำนวนพอสมควรเพื่อสนับสนุนการใช้งาน โดยมีเงื่อนไขว่าสำเนาทั้งหมดนี้ยังคงมีประกาศเกี่ยวกับลิขสิทธิ์ของ Canon อยู่เหมือนกับที่ปรากฏในต้นฉบับของซอฟต์แวร์ที่ได้รับสิทธิ์การใช้งานซึ่งจัดหาให้คุณ

เว้นแต่เมื่อระบุไว้ในข้อตกลงนี้อย่างชัดเจน คุณไม่มีสิทธิ์เช่า ให้เช่า ให้อนุญาตอีก ให้ยืม ขาย มอบหมายให้ ขนส่ง โยกย้าย ทำสำเนา ผลิตใหม่ ปรับปรุง เปลี่ยนแปลง รวมเข้ากัน แปล แปลงเป็นภาษาโปรแกรมอื่น ให้เป็นงานวิศวกรรมตรงกันข้าม ดัดแปลง ปรับเปลี่ยน แยกส่วนหรือสร้างงานอนุพันธ์จากซอฟต์แวร์ที่ได้รับสิทธิ์การใช้งาน และมิให้ อนุญาตบุคคลที่สามกระทำการเช่นเดียวกันนี้หรือใช้ซอฟต์แวร์ที่ได้รับสิทธิ์การใช้งาน นอกจากได้รับอนุญาตอย่างชัดเจนโดยข้อตกลงนี้ หรือที่ได้รับอนุญาตอย่างชัดเจนโดยกฎหมาย

3. การยอมรับของการส่งผ่านข้อมูล:   คุณรับทราบและยอมรับอย่างชัดเจนว่า (i) บางซอฟต์แวร์อาจจะส่งผ่านข้อมูลทั้งหมดหรือบางส่วนอย่างเช่นชื่อและหมายเลขผลิตภัณฑ์ของเครื่องพิมพ์ที่คุณใช้ ชนิดของซอฟต์แวร์ การตั้งค่าภาษา ข้อมูลหมึก สภาวะเครื่องพิมพ์ ขอบเขตและแบบของ OS/เบราว์เซอร์ (โดยมีเงื่อนไขว่าข้อมูลที่ส่งผ่านไม่ประกอบด้วยข้อมูลส่วนตัวของคุณ) เพื่อที่จะจัดหาให้ข้อมูลและเอกสารที่เหมาะสมกับสภาวะแวดล้อมเครื่องพิมพ์ของคุณมากที่สุด ขณะที่คุณเข้าถึงเซิร์ฟเวอร์ของ Canon หรือบุคคลที่สามใดๆ ที่กำหนดโดย Canon และ (ii) Canon รวมถึงบริษัทฯ สาขาหรือบริษัทในเครือ และผู้จัดจำหน่ายสินค้าหรือตัวแทนจำหน่ายสินค้าทั้งหมดอาจจะวิเคราะห์และใช้ข้อมูลเหล่านั้นสำหรับจุดประสงค์ของการพัฒนาผลิตภัณฑ์และการบริการ

4. ข้อห้ามในการส่งออก:  คุณยอมรับที่จะทำตามกฎหมายการส่งออกทั้งหมดและข้อจำกัดและข้อบังคับของประเทศที่เกี่ยวข้องกันรวมถึงข้อบังคับการบริหารรัฐกิจส่งออกแห่งประเทศสหรัฐอเมริกา ("EAR") และไม่ส่งออกหรือส่งออกซ้ำซึ่งซอฟต์แวร์ที่ได้รับสิทธิ์การใช้งานไม่ว่าทางตรงหรือทางอ้อม โดยฝ่าฝืนต่อกฎหมาย ข้อห้ามและข้อบังคับ หรือปราศจากการอนุมัติก่อน

5. การสิ้นสุด:  ข้อตกลงนี้มีผลนับตั้งแต่คุณคลิกปุ่มที่มาพร้อมกับข้อตกลงนี้ซึ่งจะถือว่าคุณยอมรับข้อตกลงฉบับนี้ หรือมีผลเมื่อคุณติดตั้งซอฟต์แวร์ที่ได้รับสิทธิ์การใช้งาน และยังคงมีผลอยู่จนกว่าจะถูกยกเลิก  คุณสามารถยกเลิกข้อตกลงนี้ได้โดยการทำลายซอฟต์แวร์ที่ได้รับสิทธิ์การใช้งานรวมทั้งสำเนาทั้งหมดที่มี (ไม่รวมสิ่งปรับปรุงข้อมูลที่ติดตั้งบนเครื่องพิมพ์)  หรือข้อตกลงนี้จะสิ้นสุดลงทันทีหากคุณไม่ปฏิบัติตามเงื่อนไขข้อใดข้อหนึ่งในข้อตกลงนี้  ในกรณีที่ข้อตกลงนี้สิ้นสุดลงหรือถูกยกเลิกด้วยเหตุผลใดๆ ก็ตาม คุณต้องทำลายสำเนาทั้งหมดของซอฟต์แวร์ที่ได้รับสิทธิ์การใช้งานนี้โดยทันทีรวมทั้งซอฟต์แวร์ที่ได้รับสิทธิ์การใช้งานที่ถูกเก็บข้อมูลไว้ที่ฮาร์ดดิสก์ของคอมพิวเตอร์ที่คุณครอบครองหรือควบคุมดูแล แต่ไม่รวมถึงสิ่งปรับปรุงข้อมูลที่ติดตั้งในเครื่องพิมพ์  นอกจากนี้ Canon มีสิทธิดำเนินการเกี่ยวกับสัญญาใดๆ หรือสิทธิตามกฎหมายที่มี  โดยไม่คำนึงถึงสิ่งที่ได้กล่าวมาแล้วก่อนหน้านี้ ข้อ 1, 3, 5 ตลอดจนถึงข้อ 9 จะยังคงอยู่แม้เมื่อข้อตกลงนี้สิ้นสุดลง

6. การสนับสนุนและการปรับปรุงข้อมูล:  Canon รวมถึงบริษัทฯ สาขาหรือบริษัทในเครือหรือผู้จัดจำหน่ายสินค้าหรือตัวแทนจำหน่ายสินค้าหรือผู้ออกใบอนุญาตของ Canon ทั้งหมด ไม่มีหน้าที่รับผิดชอบในการบำรุงรักษาซอฟต์แวร์และให้ความช่วยเหลือคุณในการใช้งานซอฟต์แวร์ที่ได้รับสิทธิ์การใช้งาน  Canon รวมถึงบริษัทฯ สาขาหรือบริษัทในเครือหรือผู้จัดจำหน่ายสินค้าหรือตัวแทนจำหน่ายสินค้าหรือผู้ออกใบอนุญาตของ Canon ทั้งหมด ไม่ผูกมัดในการจัดหาหรือปรับปรุงข้อมูลให้ทันสมัย ซ่อมแซมหรือให้การสนับสนุนใดๆ กับซอฟต์แวร์ที่ได้รับสิทธิ์การใช้งาน เว้นแต่จะตกลงกันเป็นลายลักษณ์อักษรระหว่างคุณและผู้ที่เกี่ยวข้องตามที่กล่าวมาแล้วทั้งหมด

7. การรับประกันแบบจำกัด:  ซอฟต์แวร์ที่ได้รับสิทธิ์การใช้งานนี้ได้รับอนุญาต "ตามสภาพ" ที่เป็นอยู่โดยไม่มีการรับประกันหรือเงื่อนไขในการรับประกันใดๆ ทั้งสิ้น ไม่ว่าโดยชัดแจ้งหรือโดยปริยาย ซึ่งรวมถึงแต่ไม่จำกัดเฉพาะการรับประกันโดยนัยสำหรับความสามารถในการค้าขายได้ คุณภาพ และ/หรือความเหมาะสมในการใช้งาน รวมถึงสิทธิที่มีแต่ดั้งเดิมหรือสิทธิอื่นที่มีมาภายหลัง รวมถึงและไม่จำกัดเฉพาะในสิทธิ์ในทรัพย์สินทางปัญญา

ความเสี่ยงภัยทั้งหมดเกี่ยวกับคุณภาพและการทำงานของซอฟต์แวร์ที่ได้รับสิทธิ์การใช้งานตกแก่คุณแต่เพียงผู้เดียว  หากซอฟต์แวร์ที่ได้รับสิทธิ์การใช้งานมีข้อบกพร่องคุณจะต้องรับผิดชอบค่าใช้จ่ายในการซ่อมที่จำเป็นทั้งหมด (Canon รวมถึงบริษัทฯ สาขาหรือบริษัทในเครือหรือผู้จัดจำหน่ายสินค้าหรือตัวแทนจำหน่ายสินค้าหรือผู้ออกใบอนุญาตของ Canon ทั้งหมดไม่มีส่วนรับผิดชอบดังกล่าว)

หากกฎหมายในบางประเทศ/รัฐหรือเขตอำนาจศาลไม่อนุญาตให้ยกเว้นการรับประกันโดยปริยายหรือเงื่อนไขต่างๆ ข้อยกเว้นข้างต้นนี้จะไม่นำมาใช้กับคุณ  การรับประกันนี้ให้สิทธิ์ตามกฎหมายตามที่ระบุแก่คุณ และคุณอาจมีสิทธิอื่นๆ ตามที่กฎหมายบางประเทศ/รัฐ หรืออำนาจศาลที่เกี่ยวกับกฎหมายได้กำหนดไว้

Canon ไม่รับประกันระบบการทำงานต่างๆ ของซอฟต์แวร์ที่ได้รับสิทธิ์การใช้งานว่าตรงตามความต้องการใช้งานของคุณ หรือการใช้งานซอฟต์แวร์ที่ได้รับสิทธิ์การใช้งานจะปราศจากข้อบกพร่อง อย่างไรก็ตาม หากซอฟต์แวร์ที่ได้รับสิทธิ์การใช้งานนี้อยู่ในรูปสื่ออย่างเช่น CD-ROM Canon ยินดีรับประกันว่าสื่อบันทึกซอฟต์แวร์ที่ได้รับสิทธิ์การใช้งานนี้ปราศจากข้อบกพร่องทั้งในส่วนของวัสดุที่ใช้และการผลิตภายใต้การใช้งานปกติเป็นระยะเวลา (90) วัน นับจากวันที่คุณได้รับซอฟต์แวร์ตามใบเสร็จรับเงินหรือโดยวิธีที่ยอมรับได้ของ Canon

การชดใช้ให้ลูกค้า:  Canon รวมถึงบริษัทฯ สาขาหรือบริษัทในเครือหรือผู้จัดจำหน่ายสินค้าหรือตัวแทนจำหน่ายสินค้าหรือผู้ออกใบอนุญาตจำหน่ายของ Canon ทั้งหมดยินดีรับผิดชอบความเสียหายโดยการเปลี่ยนสื่อที่ไม่ได้มาตรฐานตามการรับประกันแบบจำกัดและโดยจะต้องส่งคืนสื่อดังกล่าวไปยังสำนักงานขายประจำท้องถิ่นของ Canon ที่ดำเนินการอยู่ในประเทศที่คุณได้รับซอฟต์แวร์ที่ได้รับสิทธิ์การใช้งานพร้อมสำเนาใบเสร็จรับเงินนี้หรือโดยวิธีที่ยอมรับได้ของ Canon แต่การรับประกันแบบจำกัดไม่มีผลบังคับใช้หากความเสียหายนั้นเกิดจากอุบัติเหตุ การใช้งานที่ไม่ถูกต้อง และการชดเชยความเสียหายไม่ครอบคลุมถึงบุคคลอื่นนอกเหนือจากผู้ใช้งานซอฟต์แวร์ที่ได้รับสิทธิ์การใช้งานนี้

8. ข้ออ้างสิทธิ์การรับประกัน  การรับประกันแบบจำกัดข้างต้นนี้และมอบให้แทนที่การรับประกัน เงื่อนไข การรับรอง ภาระหน้าที่ ข้อกำหนดและข้อผูกพันทั้งหมดที่ระบุเป็นนัยโดยบทกฎหมาย คอมมอนลอว์ ประเพณีทางการค้า การเจรจาทำความตกลงกันหรืออื่นใด ซึ่งทั้งหมดนี้ได้รับการสงวนสิทธิ์จนถึงขอบเขตสูงสุดที่กฎหมายอนุญาต

9. การจำกัดความรับผิดชอบ:  ตามขอบเขตสูงสุดที่กฎหมายอนุญาต ไม่ว่ากรณีใด ๆ ก็ตาม Canon รวมถึงบริษัทฯ สาขาหรือบริษัทในเครือหรือผู้จัดจำหน่ายสินค้าหรือตัวแทนจำหน่ายสินค้าหรือผู้ออกใบอนุญาตของ Canon จะไม่รับผิดชอบกับคุณสำหรับการสูญเสียทั้งทางตรง ทางอ้อม ผลสืบเนื่อง เหตุที่มีลักษณะพิเศษ หรือการสูญเสียอื่นๆ (ซึ่งรวมทั้งและโดยไม่จำกัดเพียงความเสียหายจากการสูญเสียผลกำไรทางธุรกิจ การหยุดชะงักของธุรกิจ หรือการสูญหายของข้อมูลทางธุรกิจ) ไม่ว่า Canon รวมถึงบริษัทฯ สาขาหรือบริษัทในเครือหรือผู้จัดจำหน่ายสินค้าหรือตัวแทนจำหน่ายสินค้าหรือผู้ออกใบอนุญาตของ Canon จะได้ทราบถึงความเสียหายที่อาจเกิดขึ้นนั้นอยู่ก่อนแล้วหรือไม่ก็ตาม  ไม่ว่าในสถานการณ์ใดก็ตาม ความรับผิดชอบเพียงอย่างเดียวของ Canon ในนามของตนเองรวมถึงบริษัทฯ สาขาหรือบริษัทในเครือหรือผู้จัดจำหน่ายสินค้าหรือตัวแทนจำหน่ายสินค้าหรือผู้ออกใบอนุญาตของ Canon ทั้งหมด อันเกิดจากหรือเกี่ยวข้องกับข้อตกลงนี้ ไม่ว่าจะเป็นตามสัญญา การละเมิด (ซึ่งรวมทั้งและโดยไม่จำกัดเพียงความประมาทเลินเล่อ) หรืออื่นใด จะจำกัดอยู่ที่สูงสุดไม่เกินห้าดอลลาร์สหรัฐฯ (US$5.00) หรือจำนวนที่เทียบเท่าในสกุลเงินท้องถิ่นที่เกี่ยวข้อง

ไม่มีสิ่งใดในข้อตกลงนี้จะมีผลกระทบต่อสิทธิตามกฎหมายของผู้บริโภค

10. บททั่วไป:  ข้อตกลงนี้เป็นข้อตกลงทั้งหมดระหว่างคุณกับ Canon ในเรื่องของระบบซอฟต์แวร์ที่ได้รับสิทธิ์การใช้งาน โดยข้อตกลงนี้ให้ใช้บังคับแทนการรับรอง ข้อตกลง หรือบันทึกความเข้าใจอื่นๆ ที่มีมาก่อนที่เกี่ยวกับซอฟต์แวร์ที่ได้รับสิทธิ์การใช้งานนี้  ไม่ว่าจะตกลงด้วยวาจาหรือลายลักษณ์อักษร ไม่ว่าฝ่ายใดก็ตามไม่มีสิทธิ์ทำการแก้ไข (ยกเว้น คำแถลงที่เป็นการหลอกลวง) และการแก้ไขที่ทำโดยฝ่ายเดียวจะเป็นการฝ่าฝืนสัญญาซึ่งกำหนดไว้ในข้อตกลงนี้

ไม่ว่าในเวลาใดก็ตาม หากศาลที่มีเขตอำนาจพบว่าข้อตกลงนี้ทั้งหมดหรือบางส่วน ไม่สามารถบังคับได้หรือเป็นโมฆะตามกฎหมาย ซึ่งการที่ข้อตกลงที่ไม่สามารถบังคับใช้ได้ดังกล่าว จะไม่มีผลกระทบกับข้อกำหนดอื่นๆ ตามสัญญาฉบับนี้ที่ยังคงมีผลใช้บังคับได้

การที่ไม่ใช้สิทธิหรือใช้สิทธิช้าของ Canon ในเรื่องสิทธิ์ใดๆ อำนาจหรือการแก้ไขใดๆ ภายใต้ข้อกำหนดฉบับนี้ จะไม่ถือว่าเป็นการสละสิทธิ์เช่นว่านั้นของ Canon

ข้อตกลงที่แก้ไขนี้จะไม่มีผลบังคับใช้เว้นแต่จะได้ทำเป็นลายลักษณ์อักษรและลงลายมือชื่อโดยผู้มีอำนาจของ Canon

บทบัญญัติของข้อตกลงนี้เกี่ยวข้องกับบริษัท สาขาและ/หรือบริษัทในเครือผู้แทนจำหน่าย Canon โดยให้มีผลบังคับโดยตรงต่อบริษัทฯ สาขาและ/หรือบริษัทในเครือผู้แทนจำหน่าย Canon

U.S. Government Restricted Rights Notice
The Software is a “commercial item,” as that term is defined in 48 C.F.R. 2.101 (Oct 1995), consisting of “commercial computer software” and “commercial computer software documentation,” as such terms are used in 48 C.F.R. 12.212 (Sept 1995).  Consistent with 48 C.F.R. 12.212 and 48 C.F.R. 227.7202-1 through 227.7202-4 (June 1995), all U.S. Government End Users acquire the Software with only those rights set forth herein.  Manufacturer is Canon Inc./ 30-2, Shimomaruko 3-chome, Ohta-ku, Tokyo 146-8501, Japan.  คำว่า "Software" ที่ใช้ในส่วนนี้หมายถึง "ซอฟต์แวร์ที่ได้รับสิทธิ์การใช้งาน" ที่ใช้ในข้อตกลงนี้
